Държавен вестник, бр. 95, 2025 г., стр. 162

СТР.  162	
Д Ъ Р Ж А В Е Н  В Е С Т Н И К 	
БРОЙ  95
квалификация по професията използват следните предмети и средства на труда:  
− 
суровини, основни и спомагателни материали, обков;  
− 
ръчни инструменти и приспособления;  
− 
универсални и специализирани дървообработващи машини и режещи 
инструменти за тях, съоръжения и инструменти за заточване;  
− 
средства за вътрешнозаводски транспорт, опаковъчна техника, 
контролно-измервателни уреди;  
− 
техническа документация (чертежи, спецификации, разходни норми, 
инструкции, схеми);  
− 
работно облекло, лични и колективни предпазни средства.  
Работното време на завършилите първа степен на професионална квалификация е с 
нормална продължителност, а за производства, които се характеризират със завишени 
количества на химически вещества (формалдехид в лепилата, ацетон, бензол, толуол в 
лаковете и др.), то е намалено, с продължителност съгласно Кодекса на труда.  
В професионалната си дейност лицата проявяват съобразителност, чувство за 
отговорност и умения да реагират правилно в критична ситуация. Необходимо е да 
осъществяват ефективна комуникация с колеги, с ръководството на предприятието, както и 
да умеят да работят в екип. 
2.2. Втора степен на професионална квалификация по професията  
Завършилите втора степен на професионална квалификация по професията могат да 
работят в предприятия от дървообработващата промишленост, в които се произвеждат 
различни изделия от дървесина – фасонирани материали, амбалажи и подови настилки, 
биокомпозитни материали и др.  
В хода на своята работа подбират необходимите по количество и качество суровини, 
основни и спомагателни материали за производството на изделия от дървесина. Извършват 
разкрояване на суровините и материалите; обработват получените детайли до точни размери, 
изработват профили, отвори, длабове и конструктивни съединения. Прилагат технологични 
режими на слепване на дървесината и шлайфане на дървесните повърхности. Лицата, 
практикуващи професията, ползват информация от техническата документация за 
производство, като разчитат чертежи, съставят спецификации на елементите и изчисляват 
разхода на материали. При извършване на трудовите си дейности прилагат правилата за 
здравословни и безопасни условия на труд и осъществяват превантивна дейност за опазване 
на околната среда. 
Могат да работят в производствени помещения с дървообработващи машини, на 
работни места за ръчни и спомагателни операции, в складове за материали и готова 
продукция, в сушилни стопанства. Те отговарят за качеството на своята работа и на 
произведената продукция.  
В своята професионална дейност завършилите втора степен на професионална 
квалификация по професията използват следните предмети и средства на труда:  
− 
суровини, основни и спомагателни материали, обков;  
− 
ръчни инструменти и приспособления;  
− 
универсални и специализирани дървообработващи машини;  
− 
режещи инструменти, съоръжения, инсталации;  
− 
средства за вътрешнозаводски транспорт, опаковъчна техника;  
− 
контролно измервателни уреди, компютър;  
− 
техническа документация (чертежи, спецификации, разходни, норми, 
инструкции, схеми).  
Работната среда в предприятията се характеризира със завишени нива на шум, прах, 
химически вещества, които надхвърлят пределно допустимите норми.  Тези условия на труд 
налагат задължително да се използва защитно работно облекло, маски за лице, ръкавици, 
очила, защитни приспособления за предпазване от шум и др.